ફૂટબોલનાં ચાહકો માટે ફિફા વર્લ્ડ કપ આગામી દિવસોમાં ફિકો પડે તેવી પૂરી સંભાવનાઓ વર્તાઇ રહી છે. સ્પેનિશ ટેક્સ ઓથોરિટીએ સ્ટાર ખેલાડી ક્રિસ્ટિયાનો રોનાલ્ડોની કર ચોરી પર તેને ૨ વર્ષની સજા ફટકારી દીધી છે અને સાથે તેના પર ૧૮.૮ મિલયન ડોલરનો દંડ પણ ફટકારવામાં આવ્યો છે. તમને જણાવી દઇએ કે આ પહેલા અર્જેન્ટીનાં અને બાર્સિલોના સુપર સ્ટાર ખેલાડી લિયોનલ મેસીને પણ ૨૦૧૬માં ટેક્સ ચોરીનાં મામલામાં ૨૧ મહિનાની જેલની સજા ફટકારવામાં આવી હતી. જો કે કોર્ટે મેસીની જેલની સજાનાં બદલે ૨ કરોડ રૂપિયા ચુકવાનો હુકમ કર્યો હતો. ક્રિસ્ટિયાનો રોનાલ્ડોને પણ લિયોનલ મેસીની જેમ કોર્ટ જેલની સજાની જગ્યાએ દંડમાં વધારો કરે છે કે કેમ તે હવે જોવુ રહ્યુ.